ଏହି ପବିତ୍ର ରାକ୍ଷୀ ପୂର୍ଣ୍ଣିମାକୁ ନେଇ ବହୁ ପୌରାଣିକ କଥା ରହିଛ। ଯେଉଁଥିରେ ମୃତ୍ୟର ଦେବତା ଯମରାଜ ଆଉ ଯମୁନା ଭାଇ-ଭଉଣୀ ବନ୍ଧନରେ ବାନ୍ଧି ହୋଇଥିଲେ। ଶ୍ରାବଣ ପୂର୍ଣ୍ଣିମାରେ ଯମୁନା ନିଜ ଭାଇ ଯମରାଜାଙ୍କୁ ରକ୍ଷା ସୂତା ବାନ୍ଧି ଆର୍ଶୀବାଦ ପାଇଥିଲେ। ସେବେ ଠାରୁ ଏହି ପରମ୍ପରା ଶ୍ରାବଣ ପୂର୍ଣ୍ଣିମାରେ ପାଳନ ହୋଇଆସୁଛି।
ଏକଦା ନିଜ ପ୍ରଜା ମାନଙ୍କର ରକ୍ଷା ନିମନ୍ତେ ରାଜା ବଳୀ ଭଗବାନ ବିଷ୍ଣୁଙ୍କୁ ନିଜ ସହ ଯିବାକୁ ରାଜି କରାଇ ଦେଇଥିଲେ। କିନ୍ତୁ ମା'ଲକ୍ଷ୍ମୀ ଏହା ଚାହୁଁ ନଥିଲେ। ଶ୍ରାବଣ ପୂର୍ଣ୍ଣିମା ଦିନ ମା'ଲକ୍ଷ୍ମୀ ରାଜା ବଳୀଙ୍କ ହାତରେ ରାକ୍ଷୀ ବାନ୍ଧି ନିଜ ଇଚ୍ଛା ଜଣାଇଥିଲେ। ଏହା ଯୋଗୁ ବଳୀ ଭଗବାନଙ୍କୁ ନଯିବାକୁ ଅନୁରୋଧ କରିଥିଲେ।
ଏକଦା ରାଜା ଇନ୍ଦ୍ର ଏବଂ ରାକ୍ଷସ ମାନଙ୍କ ମଧ୍ୟରେ ଭୟଙ୍କର ଯୁଦ୍ଧ ହୋଇଥିଲା, ଯେଉଁ ଥିରେ ଇନ୍ଦ୍ରଙ୍କର ପରାଜୟ ହେବାକୁ ଲାଗିଥିଲା। ସେହି ସମୟରେ ଇନ୍ଦ୍ରଙ୍କର ପତ୍ନୀ ସଚୀ ଗୁରୁ ବୃହସ୍ପତିଙ୍କ କହିବା ଅନୁଯାୟୀ ଇନ୍ଦ୍ରଙ୍କ ହାତରେ ରକ୍ଷା ସୂତା ବାନ୍ଧି ଥିଲେ। ଏହା କାରଣରୁ ଦାନବ ମାନଙ୍କ ଠାରୁ ଇନ୍ଦ୍ର ଜିତି ପାରିଥିଲେ।
